Ontsluit Die Krag Van Gebed (Sagteband)
Skrifgebaseerde oordenkings om jou gebedslewe te verryk met die Woord van God.
Wil jy volgens God se wil bid? Wil jy daardie dinge wat jou die naaste aan die hart lê aan die Here opdra en weet jy maak ’n verskil wanneer jy dit met Hom deel? Doen dit dan deur die Woord te bid en te sien hoe God se krag deur jou werk.
Die tydlose oordenkings deur Stormie Omartian in Ontsluit die krag van gebed draai om kernteks­verse in die Bybel. In hierdie verse sien jy die krag van voorbidding, die hoop van ŉ veilige skuilplek, die belang van belydenis en soveel meer.
Laat die seën van barm­hartigheid, die troos van genade en die vryheid van guns jou gebede en lewe op wonderbaarlike wyse trans­formeer.
Stormie Omartian is ’n topverkoper-outeur en daar is al meer as 35 miljoen van haar boeke ver­koop. Dit sluit The Power of a Praying®-trefferreeks in, waaronder The Power of a Praying® Life,The Power of a Praying® Wifeen The Power of a Praying® Husband. Stormie en haar man, Michael, is al vir meer as 40 jaar getroud en het 2 volwasse kinders en kleinkinders. www.stormieomartian.com.
God se Woord is lewend en kragtig. Mense wat God ken en sy Woord dikwels lees, verstaan dit reeds goed. Maar wat baie van ons dalk nie besef nie, is hoe kragtig ons gebede kan wees wanneer ons God se Woord ín ons gebede insluit. Wanneer ons dit doen, gee dit nie net ’n vaste fundament van waarheid waarop ons ons gebede kan laat rus nie, maar dit laat ook ons geloof groei terwyl ons bid. Die rede waarom ons Bybelteks by ons gebede insluit, is nie om God te herinner aan wat Hy gesê het nie. Hy weet reeds wat Hy alles gesê het en Hy vergeet nooit sy woorde nie. Dit is óns wat aan God se woorde herinner moet word, want óns vergeet
so maklik. Of ons begin twyfel. Of miskien verstaan ons nie regtig wat die Bybel sê nie. Of dalk het ons net nog nooit daaraan gedink dat sekere Bybelverse van toepassing kan wees op spesifieke onderwerpe waaroor ons wil bid nie. Wat ook al die geval is, om God se waarheid deur ons gebede te weef kan ons lewe verander.
Dit is my gebed dat jy, nadat jy die Bybelgedeeltes en die oordenkings in hierdie boek gelees en die gebede daarby gebid het, geïnspireer sal wees om die Bybel so dikwels moontlik by jou persoonlike gebede in te sluit. Selfs al haal jy nie ’n spesifieke vers woord vir woord aan nie – al sal dit natuurlik baie doeltreffend wees – is daar baie krag in die geloofsgewoonte om jou gebede deur God se Woord te laat inspireer.
You're reviewing: Ontsluit Die Krag Van Gebed (Sagteband)